Πρωτάθλημα Ε.Π.Σ. Αθηνών 1939-40

Στο Πρωτάθλημα Α΄ κατηγορίας της ΕΠΣ Αθηνών την περίοδο 1939-40 πρωταθλήτρια αναδείχθηκε η ΑΕΚ, πετυχαίνοντας μόνο νίκες. Στη συνέχεια κατέκτησε και το πανελλήνιο πρωτάθλημα, στο οποίο είχε μόνο μια ήττα στη φάση των ομίλων.

Α΄ κατηγορία

Διοργάνωση

Τη σεζόν αυτή η ΕΠΣΑ αύξησε σε οκτώ (8) τις ομάδες της Α΄ κατηγορίας, δεδομένου πως οι πέντε πρώτες προκρίνονταν στο Νότιο όμιλο του πανελλήνιου πρωταθλήματος. Εκεί ίσχυσε ότι και την προηγούμενη σεζόν, δηλαδή οι ομάδες που προκρίθηκαν δεν αγωνίστηκαν ξανά μεταξύ τους αλλά μετέφεραν τα μεταξύ τους αποτέλεσματα των τοπικών πρωταθλημάτων. Αυτό έγινε, επειδή απαιτούνταν πολύς χρόνος για να διεξαχθούν πλήρεις οι αγωνιστικές (14 του τοπικού + 14 του νοτίου ομίλου + ο διπλός τελικός).

Πρωταθλήτρια Αθήνας αναδείχθηκε με περίπατο η ΑΕΚ, η οποία δεν παραχώρησε ούτε ισοπαλία. Πέτυχε 14 νίκες και 61 γκολ, με επικεφαλής στην επίθεση τον εικοσάχρονο Κλεάνθη Μαρόπουλο. Μαζί με τις επόμενες τέσσερις ομάδες προκρίθηκε στο Νότιο Όμιλο του πανελληνίου πρωταθλήματος. Δεν είναι γνωστή η βαθμολογία όλων των ομάδων, ούτε η σειρά κατάταξης στις τρεις τελευταίες θέσεις.

Μετείχαν (8): Παναθηναϊκός, Απόλλων Αθηνών, ΑΕΚ, Ατρόμητος Αθηνών, Αστέρας Αθηνών, Δάφνη Μεταξουργείου, Αθηναϊκός Α.Σ., Ένωση Παγκρατίου.   
Πρωταθλήτρια: ΑΕΚ, προκρίθηκε στο πανελλήνιο πρωτάθλημα.
Πρόκριση στο πανελλήνιο πρωτάθλημα: Απόλλων Αθηνών, Παναθηναϊκός, Αθηναϊκός Α.Σ., Αστέρας Αθηνών.
Διαβάθμιση: Δάφνη Μεταξουργείου, ηττήθηκε από τον Αρίωνα και υποβιβάστηκε.  
Άνοδος από Β΄: Αρίων Κολωνακίου.

Βαθμολογία

*Στην έναρξη του πρωταθλήματος ο Ατρόμητος είχε διαγραφεί από την ΕΠΣΑ και στη θέση του μετείχε ο τριταθλητής της Β΄ Ολυμπιακός Αθηνών. Μάλιστα, έδωσε τρεις αγώνες γνωρίζοντας συντριπτικές ήττες από Απόλλωνα (1-4), Παγκράτι (σκορ 3-7) και ΑΕΚ (0-13). Τελικά, η ΕΠΣΑ πήρε πίσω την διαγραφή του Ατρόμητου και τον επανένταξε στην Α΄, οπότε οι αγώνες του Ολυμπιακού Αθηνών ακυρώθηκαν και ο σύλλογος πήρε μέρος στη Β΄ κατηγορία.
**Η κατάταξη και η βαθμολογία είναι η τελική αλλά από την 4η ως την 8η θέση η αναφερόμενη διαφορά τερμάτων είναι της προτελευταίας (13ης) αγωνιστικής.

Β΄ κατηγορία

Διοργάνωση

Το πρωτάθλημα διεξήχθη σε δύο φάσεις. Στην προκριματική φάση (15 Οκτωβρίου ως 11 Φεβρουαρίου) οι 12 ομάδες αγωνίστηκαν σε ενιαίο όμιλο ενός γύρου (11 αγώνες), από τον οποίο προκρίθηκαν οι έξι πρώτες για την τελική φάση. Στην τελική φάση οι έξι ομάδες θα συνέχιζαν στο β΄ γύρο αποτελώντας έναν όμιλο (5 αγώνες) κουβαλώντας και τους βαθμούς του α΄ γύρου των μεταξύ τους αγώνων. Στην πορεία αποφασίστηκε η τελική φάση να γίνει με 7 ομάδες σε ενιαίο όμιλο ενός γύρου (6 αγώνες), ώστε να επιλυθεί το πρόβλημα που είχε προκύψει με τον Ολυμπιακό Αθηνών. 

Συγκεκριμένα, ο Ολυμπιακός Αθηνών ξεκίνησε τη σεζόν ως σύλλογος Α΄ κατηγορίας στη θέση του "διαγραμμένου" Ατρομήτου. Μετά την τρίτη αγωνιστική ο Ατρόμητος "ξετιμωρήθηκε" και πήρε τη θέση του Ολυμπιακού Αθηνών, ο οποίος επέστρεψε στη Β΄ κατηγορία. Αντιδρώντας σε αυτές τις επιπόλαιες αποφάσεις το Δ.Σ. του Ολυμπιακού παραιτήθηκε και απέσυρε προσωρινά την ομάδα από τους αγώνες. Μπροστά στο αδιέξοδο, η ΕΠΣΑ αποφάσισε να εντάξει τον Ολυμπιακό στη Β΄ κατηγορία απευθείας στην τελική φάση. 

Η αλλαγή της διαδικασίας διεξαγωγής της τελικής φάσης, δηλαδή το ότι οι ομάδες δεν μετέφεραν τους βαθμούς των μεταξύ τους αγώνων από την πρώτη φάση, ευνόησε τον Αρίωνα, ο οποίος στην πρώτη φάση ήταν μόλις πέμπτος αλλά κατάφερε να αναδειχθεί πρωταθλητής. Αντιθέτως, αδικήθηκε ο Άτλας που ήταν αήττητος στην πρώτη φάση και θεωρείτο το λογικό φαβορί για το πρωτάθλημα. Βέβαια, ο Αρίων αν και έκανε τρεις ήττες στην προκριματική φάση, είχε παρουσιάσει δυναμική ομάδα, αφού είχε την καλύτερη επίθεση με 35 γκολ και την καλύτερη αναλογία τερμάτων (35-14).

Διεξήχθη και πρωτάθλημα Β΄ ομάδων (αναπληρωματικών), το οποίο κατέκτησε ο Φωστήρας. Στον τελικό επικράτησε της Β΄ Ολυμπιακού Αθηνών με 1-1 και 2-0 στον επαναληπτικό.  

Πρωταθλητής Β΄: 
Π.Σ. Αρίων Κολωνακίου, άνοδος στην Α΄ έπειτα από αγώνες διαβάθμισης με την ουραγό της Α΄ κατηγορίας Δάφνη Αθηνών.
Προκριματική φάση: 12 ομάδες σε ενιαίο όμιλο ενός γύρου (11 αγώνες).
 Σύλλογοι: Π.Σ. Αρίων Κολωνακίου, Α.Π.Ο. Αττικός, ΑΠΟ Ολυμπιάς, Μικρασιατική Αθηνών, Α.Π.Ο. Ελληνορωσικός, Π.Σ. Γουδί, Φωστήρας Ταύρου, Α.Ο. Νήαρ Ηστ Καισαριανής, Α.Σ. Άτλας Θυμαρακίων, Α.Σ. Απόλλων Ν. Ιωνίας,  Α.Ο. Κηφισιάς, Πανερυθραϊκός Α.Σ..
Τελική φάση: 7 ομάδες σε ενιαίο όμιλο ενός γύρου (6 αγώνες)
 Σύλλογοι: Α.Σ. Άτλας Θυμαρακίων, Μικρασιατική Αθηνών, ΑΠΟ Ολυμπιάς, Α.Ο. Κηφισιάς, Π.Σ. Αρίων Κολωνακίου, Πανερυθραϊκός Α.Σ. και Α.Π.Ο. Ολυμπιακός Αθηνών.
Διαβάθμιση: Α.Ο. Νήαρ Ηστ Καισαριανής, ηττήθηκε από την Ιεράπολη και υποβιβάστηκε.  
Άνοδος από Γ΄: A.Ε. Ιεραπόλεως.

Βαθμολογίες

Προκριματική φάση

Τελική φάση

Σημειώσεις:
1 Στο τέλος της σεζόν συγχωνεύτηκαν στην: "ΑΕ Μικρασιατική-Νήαρ Ηστ Καισαριανής".    
2 Την επόμενη σεζόν μετονομάστηκε σε "Α.Ε. Νέας Ιωνίας".
3 Ο Αρίων επικράτησε του Ολυμπιακού Αθ. στον αγώνα κατάταξης.
3 Η Μικρασιατική και Άτλας με 5 αγώνες.

Γ΄ κατηγορία

Διοργάνωση
Στην κατηγορία εγγράφηκαν και νέες ομάδες, λόγω αύξησης των ομάδων των ανώτερων κατηγοριών. Μετείχαν συνολικά 17 σωματεία, χωρισμένα σε τρεις ομίλους στην α΄ φάση. Έπειτα από μονούς αγώνες (ενός γύρου) προκρίθηκαν για την τελική φάση έξι ομάδες, οι δύο πρώτες κάθε ομίλου.
Πρωταθλητής Γ΄: Ένωσις Ιεραπόλεως, άνοδος στη Β΄.
Ομάδες που μετείχαν: 
Α΄ όμιλος (6): 1) Ηλυσιακός Αθλητικός Όμιλος, 2) Ένωσις Αγ. Νικολάου, ΑΕ Ελευθερουπόλεως,  Α.Ε. Νέας Ελβετίας, Ένωσις Αρμενίων Αθλητών, Άμυνα Αγ. Δημητρίου.
Β΄ όμιλος (6): 1) Ένωσις Ιεραπόλεως, 2) Αθηναΐς Κυψέλης, Εθνικός Καισαριανής, Α.Ε. Χαλανδρίου, Βικτώρια Αθηνών, ΑΕ Τριγλίας.
Γ΄ όμιλος (5): 1) Καλλιθαϊκός Ο.Φ., 2) Κρόνος Αθηνών, Άμυνα Αμπελοκήπων, ΑΕ Πυριτιδοποιείου, Άφοβος Σεπολίων.
Τελική φάση (6 ομάδες): Ένωσις Ιεραπόλεως , Ηλυσιακός Αθλητικός Όμιλος, Ένωσις Αγ. Νικολάου, Αθηναΐς Κυψέλης, Καλλιθαϊκός Ο.Φ., Κρόνος Αθηνών.

Τελική φάση

ΟΠΑΣΑ - Ανεξάρτητα Σωματεία 
Το "κύπελλο εορτών" της ΟΠΑΣΑ ολοκληρώθηκε με τον τελικό που έγινε στο γήπεδο του Πανελλήνιου στις 5 Φεβρουαρίου όπου ο "Ολυμπιακός Αμπελοκήπων" νίκησε με 1-0 την "Πηνελόπη Εριουργίας".

Πηγές

Ανδρέα Μπόμη, "Γκολ 2000. Ένας αιώνας ποδόσφαιρο", σελ. 238-239.
http://srv-web1.parliament.gr/display_doc.asp?item=32768&seg=36967  εφ. "Ασύρματος", Οκτώβριος-Δεκέμβριος 1939.]
http://srv-web1.parliament.gr/display_doc.asp?item=43491&seg=  "Η προκριματική φάση της Β΄ κατηγορίας", εφ. "Αθλητισμός", 16/2/1940, ψηφ. σελ. 47.]
http://srv-web1.parliament.gr/display_doc.asp?item=43491&seg=  εφ. "Αθλητισμός", 3/4/1940.]

Παραπομπές

Ε.Π.Σ. Αθηνών
Εγχώρια ποδοσφαιρικά πρωταθλήματα 1939-1940